CELEX: 62009TA0366
Language: lt
Date: 2012-06-13 00:00:00
Title: Byla T-366/09: 2012 m. birželio 13 d. Bendrojo Teismo sprendimas byloje Insula prieš Komisiją (Arbitražinė išlyga — Tyrimų ir vystymo projektų finansavimo sutartys — Ecres, El Hierro, Islands 2010, Opet I, Opet II, Opet Ola, Respire, Sustainable Communities ir Virtual Campus sutartys — Dalį deklaruotų išlaidų pateisinančių dokumentų nebuvimas ir šių išlaidų neatitikimas sutarties sąlygoms — Avansu suteiktų ar jau išmokėtų sumų grąžinimas — Dalinis ieškinio nepriimtinumas — Komisijos priešpriešinis ieškinys)

21.7.2012   
            
            
               LT
            
            
               Europos Sąjungos oficialusis leidinys
            
            
               C 217/17
            
         2012 m. birželio 13 d. Bendrojo Teismo sprendimas byloje Insula prieš Komisiją
   
   (Byla T-366/09) (1)
   
   (Arbitražinė išlyga - Tyrimų ir vystymo projektų finansavimo sutartys - Ecres, El Hierro, Islands 2010, Opet I, Opet II, Opet Ola, Respire, Sustainable Communities ir Virtual Campus sutartys - Dalį deklaruotų išlaidų pateisinančių dokumentų nebuvimas ir šių išlaidų neatitikimas sutarties sąlygoms - Avansu suteiktų ar jau išmokėtų sumų grąžinimas - Dalinis ieškinio nepriimtinumas - Komisijos priešpriešinis ieškinys)
   2012/C 217/34
   Proceso kalba: prancūzų
   
      Šalys
   
   
      Ieškovė: Conseil scientifique international pour le développement des îles (Insula) (Paryžius, Prancūzija), atstovaujama advokatų J.-D. Simonet ir P. Marsal
   
      Atsakovė: Europos Komisija, atstovaujama iš pradžių A. M. Rouchaud-Joët ir F. Mirza, vėliau A.-M. Rouchaud-Joët ir D. Calciu, padedamų advokatų L. Defalque ir S. Woog
   
      Dalykas
   
   Ieškinys, kuriame Bendrojo Teismo prašoma remiantis EB 238 straipsniu pripažinti, pirma, Komisijos reikalavimą grąžinti 114 996,82 EUR nepagrįstu ir, antra, Komisijos reikalavimą grąžinti 253 617,08 EUR iš dalies pagrįstu bei priteisti iš Komisijos 146 261,06 EUR žalos atlyginimą, o nepatenkinus šio reikalavimo priteisti iš jos 573 273,42 EUR žalos atlyginimą.
   
      Rezoliucinė dalis
   
   
               1.
            
            
               Atmesti Conseil scientifique international pour le développement des îles (Insula) pareikštą ieškinį.
            
         
               2.
            
            
               Priteisti iš Insula sumokėti Europos Komisijai 114 996,82 EUR pagrindinę sumą kartu su 2,5 % delspinigiais už metus, skaičiuojant nuo 2009 m. rugpjūčio 16 d., iki kol bus išmokėta visa minėta pagrindinė suma.
            
         
               3.
            
            
               Priteisti iš Insula sumokėti Komisijai 253 617,08 EUR pagrindinę sumą kartu su 2,5 % delspinigiais už metus, skaičiuojant nuo 2009 m. rugsėjo 8 d., iki kol bus išmokėta visa minėta pagrindinė suma.
            
         
               4.
            
            
               Atmesti likusią Komisijos priešpriešinio ieškinio dalį.
            
         
               5.
            
            
               Insula padengia savo ir Komisijos bylinėjimosi išlaidas.
            
         
      (1)  OL C 282, 2009 11 21.